A szociális gondoskodás komplex tevékenység. Legfőbb célja és feladata az egyének, kisebb-nagyobb közösségek, különböző módon strukturált csoportok életminőségének javítása, fenntartása a jog által kínált, és etikai szabályok adta lehetőségek kihasználásával.

Vezetői Összefoglaló

A helyi, modern szociálpolitika folyamatosan keresi azokat az eszközöket, amelyekkel a felmerült problémák a leghatékonyabban kezelhetők, ezzel egyidejűleg tiszteletben tartja az egyén szabadságát, személyi jogait és a közösség védelmét.

Valljuk, hogy a szociális gondoskodás során végrehajtandó feladatok tervezésekor is kiemelt hangsúlyt kell fektetni a prevencióra. A segítségnyújtás mellett ezért célunk, hogy a helyi társadalom mind szélesebb köre aktív, cselekvő, egymásra figyelő, másokat segíteni akaró, és segíteni tudó tagja legyen.

A helyi ellátó rendszer kerületünkben sokszínű, a szociális gondoskodásban az állami és önkormányzati intézményeken túl jelen vannak a civil szervezetek, az egyházak, önszerveződő csoportok, a társadalmi felelősségvállalás keretében a vállalkozások, gazdasági társaságok is.

A koncepciónak az a feladata, hogy irányt mutasson a következő öt évre a szociális szolgáltatások, ellátások fejlesztéseihez, és ezzel biztosítsa, hogy a szociális szolgáltatások, ellátások működése magas színvonalon megfeleljen a szakmai elvárásoknak, eredményesen és hatékonyan nyújtson szolgáltatásokat az ellátási igénnyel rendelkező állampolgároknak.

A koncepció kiindulópontja egy helyzetértékelés a szolgáltatások iránti igényekről, a szükségletekről és az ellátási kötelezettség teljesítéséről. Ehhez kapcsolódik számos elem, amelyek vagy infrastruktúra-fejlesztési, vagy pedig egy-egy ellátotti csoport speciális igényeivel összefüggő szakmai fejlesztési feladatokból tevődnek össze.

Az előző ciklusban elfogadott koncepció óta a szociális igazgatásról és szociális ellátásokról szóló 1993. évi III. törvény (továbbiakban: szociális törvény) és a gyermekek védelméről és a gyámügyi igazgatásról szóló 1997. évi XXXI. törvény (továbbiakban: gyermekvédelmi törvény) több alkalommal módosult.

Szabályozási környezet

Változtak az ellátási formák, a szolgáltatások köre, elnevezésük, tartalmuk, igénybevételük feltételrendszere. Változott a finanszírozási rendszer is, egyes szolgáltatások működtetéséhez csak pályázat keretében van lehetőség az állami támogatás igénylésére. A bentlakásos intézmények és a bölcsődei ellátások finanszírozása kedvezőbb lett.

|  |  |
| --- | --- |
| alapvető törvények | helyi rendelet |
| 2011. évi CCXI. törvény a családok védelméről  2011. évi CLXXXIX. törvény Magyarország helyi önkormányzatairól  2011. évi CXCI. törvény a megváltozott munkaképességű személyek ellátásairól és egyes törvények módosításáról  2003. évi CXXV. törvény az egyenlő bánásmódról és az esélyegyenlőség előmozdításáról  1998. évi LXXXIV. törvény a családok támogatásáról  1998. évi XXVI. törvény a fogyatékos személyek jogairól és esélyegyenlőségük biztosításáról  1997. évi XXXI. törvény a gyermekek védelméről és a gyámügyi igazgatásról (Gyermekvédelmi Törvény)  1993. évi III. törvény a szociális igazgatásról és szociális ellátásokról (Szociális törvény) | A pénzbeli és természetbeni, valamint a személyes gondoskodást nyújtó szociális és gyermekjóléti ellátásokról szóló 3/2015. (II. 17.) önkormányzati rendelet |

A helyzetelemzés során bemutatjuk azokat az elemeket, amelyek az önkormányzat által biztosított közszolgáltatások szervezésére hatást gyakorolnak. Részben statisztikai adatok, részben a szakmai munka során szerzett tapasztalatok felhasználásával a környezeti és a szervezeti jellemzők figyelembevételével teszünk javaslatot a következő ciklus feladataira.

Helyzetelemzés

**Demográfiai folyamatok**

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  | | --- | --- | | Év | Születések száma  (fő) | | | 2018. | 1.190 | | 2019. | 1.193 |   2. számú tábla, forrás saját nyilvántartás | A 2019. évben született gyermekek száma 1.193 fő. A születések száma tartósan 1000 fölött van. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | év | 0-2 éves | 3-5 éves | 6-13 éves | 14 éves | 15-16 éves | 17-18 éves | összesen | | 2018.év | 3545 | 3264 | 7179 | 701 | 1380 | 1374 | 17 547 | | 2019.év | 3405 | 3298 | 7419 | 734 | 1448 | 1445 | 17 749 | | 2020.év | 3438 | 3117 | 7549 | 761 | 1470 | 1544 | 17854 |   3. számú tábla, forrás: központi népesség-nyilvántartás rendszere | |
| Látható, hogy a 0-18 éves korosztály létszáma fokozatosan nőtt. |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Az **öregedési index** az időskorú népességnek (65–X éves) a gyermekkorú népességhez (0–14 éves) viszonyított arányát fejezi ki. | |  |  |  |  | | --- | --- | --- | --- | |  | 65 év feletti állandó lakosok száma (fő) | 0-14 éves korú állandó lakosok száma (fő) | Öregedési index (%) | | 2018.év | 21978 | 14793 | 148,60% | | 2019.év | 22829 | 14846 | 153,70% | | 2020.év | 23168 | 14930 | 155,17% |   4. számú tábla, forrás központi nyilvántartási rendszer |

Az öregségi index 2020-ban bár tovább emelkedett,összességében megállapítható, hogy a kerületi demográfiai mutatók kedvezőek, a lakosság száma növekszik, a koreloszlásban az idősebbek felé való eltolódás mértékét kedvezően befolyásolhatja a gyermeklakosság arányában történő növekedés. Annak köszönhetően, hogy a születések száma tartósan 1.100 fölé emelkedett és a kerületbe költözők között sok a fiatal, folyamatosan változik a lakosság korosztályos összetétele.

Foglalkoztatás politikai szempontból hátrányos helyzetű csoportok körébe soroljuk:

* a pályakezdő fiatalokat (nyilvántartott pályakezdő az a személy, aki a 25. életévét – felsőfokú végzettségű személy esetén 30. életévét – be nem töltött, a munkaviszony létesítéséhez szükséges feltételekkel rendelkező, az állami foglalkoztatási szerv által nyilvántartott álláskereső. További feltétel, hogy álláskeresési ellátásra a tanulmányainak befejezését követően nem szerzett jogosultságot.) és
* a tartósan, egy éven túl nyilvántartásban lévő álláskeresőket.

Az alábbi tábla az álláskeresők jellemző mutatóit tartalmazza:

|  |  |  |
| --- | --- | --- |
|  | 2018. év | 2019. év |
| Ellátásban nem részesülő álláskeresők száma zárónapon | 469 | 494 |
| Álláskeresési ellátásban részesülő álláskeresők száma zárónapon | 497 | 496 |
| Foglalkoztatást helyettesítő támogatásban részesülő álláskeresők száma zárónapon | 224 | 212 |
| Regisztrált álláskeresők száma zárónapon | 1 190 | 1 202 |
| Nyilvántartott álláskeresők relatív mutatója | 1,44% | 1,46% |
| Közfoglalkoztatási ráta | 8,57% | 5,89 % |
| Munkavállalási korú (15-64 éves) népesség száma | 82 376 | 82 376 |

5. számú tábla, forrás: Közfoglalkoztatási portál

Tapasztalataink szerint a nyilvántartásba nem kerül be, illetve a nyilvántartásból törlésre kerül, ha az álláskereső egészségi állapota miatt a munkaviszony létesítéséhez szükséges feltételekkel nem rendelkezik, de az állapot rosszabbodásának mértéke nem éri el a megváltozott munkaképességűek ellátására szolgáló pénzbeli juttatások feltételét.

**Lakáshelyzet**

A kerületi lakások száma: 74.364 db, ebből önkormányzati lakás 5.991. Az átlagos alapterület 53,5 m2, az 1 szobás lakások aránya a fővárosi átlagnál jóval magasabb, (27,8%) a 4 vagy több szobásoké jóval alacsonyabb (8,1%) volt. A helyi önkormányzati lakáspolitika egyik fő prioritása a bérlakásépítés és a bérlakás-állomány folyamatos korszerűsítése volt. Az új modern bérlakások építésének köszönhetően folyamatosan javult az állomány komfortfokozat szerinti összetétele. 22,6% összkomfortos, 56,5% komfortos, 20,9% pedig ennél alacsonyabb komfortfokozatú.

A XIII. Kerületi Közszolgáltató Zrt. az alapvető lakhatási körülményeket biztosító karbantartási, hibaelhárítási munkákon felül a megelőző műszaki intézkedéseket is szem előtt tartja. A Képviselő-testület elfogadta a 2015-2024 közötti időszakra vonatkozó, 100%-ban önkormányzati tulajdonú lakóépületek felújítási feladatait tartalmazó Lakóház-felújítási programot, amelynek időtartamát 2017-ben történő felülvizsgált során 2026-ig kiterjesztették.

**Nemzetiségek**

2011. évben a népszámlálás adatai szerint a lakosság 2,01 %-a vallotta magát valamely nemzetiséghez tartozónak, ami alatta marad az országos átlagnak (3,6 %). A népszámlálási adatok szerint az alábbiak szerint alakult a kerületi nemzetiségi összetétele: szlováknak 20 fő, romának 1.442 fő, románnak 663 fő, németnek 1.764 fő, görögnek 145 fő, horvátnak 199 fő, bolgárnak 145 fő, lengyelnek 169 fő, ruszinnak 73 fő, szerbnek 223 fő, szlovénnak 20 fő, örménynek 99 fő vallotta magát.

A 2019. októberi önkormányzati választás eredményeként kerületünkben megalakult a Ruszin-, a Horvát-, a Roma-, a Lengyel-, az Örmény-, a Bolgár-, a Görög-, a Német-, a Szerb-, a Szlovák-, és a Román Nemzetiségi Önkormányzat.

**A köznevelés jelenlegi helyzete**

A köznevelési feladatok ellátása a nemzeti köznevelésről szóló 2011. évi CXC. törvényben foglaltak szerint történik. Az önkormányzati fenntartói feladat az óvodai ágazatra terjed ki. Az Egyesített Óvoda összehangolt, gazdaságos működéssel biztosítja a 18 tagintézmény jogszerű, költséghatékony és magas színvonalú működését. Az óvodai intézményhálózat a kerületben jelentkező teljes óvodai igényt - minden óvodakötelezett gyermek esetében - ellátja. Önkormányzati fenntartású óvodai férőhelyek száma 3.769.

A 2019/2020. nevelési év októberi statisztikai adata szerint az önkormányzati óvodákba 3.105 fő gyermek jár, a nem önkormányzati óvodákba – másodlagos adatforrások alapján –160 fő gyermek.

Mind a 18 tagintézmény integrált nevelést biztosít az enyhe értelmi fogyatékos, az egyéb pszichés fejlődési zavarral küzdő, a mozgásszervi fogyatékos, az érzékszervi fogyatékos gyermekek és a beszédfogyatékos gyermekek számára. Öt tagintézmény (Vizafogó, Varázskarika, Meséskert, Pitypang, Madarász) autizmus spektrumzavarban érintett gyermekek fogadására kijelölt intézmény.

Az iskolák tekintetében a Közép-Pesti Tankerületi Központ gyakorolja a köznevelési intézmények fenntartói feladatait.

A Budapest XIII. Kerületi Önkormányzat tulajdonában lévő ingatlanokban 11 általános iskola, 3 gimnázium 1 zeneiskola és a PRZMA Általános Iskola és Óvoda Egységes Gyógypedagógiai Módszertani Intézmény működik. A 2019/2020. tanévben, 16 intézményben 7174 tanuló nevelése-oktatása történik. A kerületi gyermekek életét és jövőjét döntő módon meghatározó köznevelési tevékenységéről a Közép-Pesti Tankerületi Központ minden évben a Képviselő-testület részére tájékoztatást ad, azonban a beszámolók szakmai értékelést nem tartalmaznak. Az önkormányzat az iskolákban folyó pedagógiai-szakmai munkába az Intézményi Tanácsok önkormányzat által delegált tagjai révén nyer betekintést.

A színvonalas pedagógiai munka korszerű feltételek biztosítására, az épületek karbantartásárára biztosított állami forrás az állagmegóvásra elegendő. 2013 óta épület felújítás, korszerűsítés nem történt.

**Egészségügyi ellátás**

Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, a védőnői ellátásról, és az iskola-egészségügyi ellátásról.

Az alapellátás részeként 10 felnőtt háziorvosi rendelőben 60 háziorvos, 4 házi gyermekorvosi rendelőben 18 gyermek háziorvos, 28 védőnői körzetben 46 védőnő, 22 fogorvos 14 felnőtt-, és 8 gyermek fogorvosi körzet látja el a lakosságot. Továbbá ide tartozik a 4 iskola-ifjúsági orvos. A háziorvosi sürgősségi ügyelet kerületi telephelyen működik. A háziorvosi sürgősségi, valamint a gyermekorvosi ügyelet azonos telephelyen található, az utóbbi másik öt budapesti kerület lakosságát is ellátja.

A felnőtt háziorvosi ügyelet betegforgalma 7.231 fő/év. A házi gyermekorvosi ügyelet betegforgalma 3.222 fő/év. Védőnői hálózat által gondozott családok száma 5.618/év.

Az alapellátást végző háziorvosok és fogorvosok vállalkozóként végzik tevékenységüket. Az iskola-egészségügyi ellátást a vállalkozó gyermek háziorvosok látják el részmunkaidőben. Az iskola-egészségügyi ellátás iskolaorvos és védőnő együttes szolgáltatásából áll, amelyet fogorvos és fogászati asszisztens közreműködésével látnak el.

A járóbeteg szakellátás, két szakrendelőbe a Szegedi u. 17. szám és a Visegrádi u. 47/c szám alatt, harminc szakterületen történik. Az intézetben működő kiemelkedő technológiájú orvosi műszerek, berendezések: digitális rtg. képalkotó rendszer, digitális mammográf, csontritkulás vizsgáló ODM készülék, a lézersebészet széles spektrumát felölelő széndioxid, valamint ND-YAG lézer, videogasztroszkóp-kolonoszkóp, infúziós terápiás egység, 10 ágyas egynapos sebészeti fektető kapacitás, korszerű műtő, altatógép, fizikoterápia tangentorral. A járóbeteg szakellátás harminc szakterületén a kerület teljes lakosságát ellátja, a közel 120.000 fő évente, legalább három alkalommal megjelenik valamely rendelésen. Engedélyezett szakorvosi óraszám: 1.650/hét, engedélyezett nem szakorvosi óraszám 480/hét. Orvos-beteg találkozások száma a szakrendelőkben 443.856/év

A járóbeteg szakellátás területén éves szinten 450.000-500.000 e pont közötti teljesítmény a jellemző. A hat szakmára kiterjedő egynapos sebészet keretében 1.400 db műtét/év történik, 870 HBCS súlyszám elérését téve lehetővé. Szakorvosi szűrővizsgálaton résztvevők száma 1.023 fő/év, melyből kóros állapotuk miatt kiszűrt 307 fő/év.

A védőnői munka preventív, humánus szemléletű, segítő értékrend alapján végzett családközpontú gondozás, amely az egészség megtartását, fejlesztését szolgálja. A védőnői gondozás elemei: a várandós gondozás, nővédelmi gondozás, csecsemő- és kisgyermek gondozása 0-3 éves korig, 3-6 éves korú kisgyermekek gondozása, óvodák ellátása, iskola-egészségügyi ellátás 6-18 éves korig (a középiskolai tanulmányok befejezéséig).

A primer prevenció a védőnő önállóan végzendő alapfeladata és felelőssége. A primer prevención belül a „primer egészségnevelés” is a védőnő önállóan végzendő alapfeladata.

Az önkormányzat kiemelt feladatának tekinti a lakosság egészségvédelmét, ezért számos olyan döntést hozott, amelyek a lakosság egészségvédelmét és a betegségek megelőzését célozzák.

**Gyermekjóléti, gyermekvédelmi ellátórendszer**

Minden évben részletesen beszámolunk a rendszer működéséről, egyes elemek sajátosságairól, mutatókról.A beszámoló adataiból látható, hogy minden szakember saját területén magas színvonalon végzi munkáját és minden résztvevő fontosnak tartja az együttműködést. Az ellátások, szolgáltatások rendszerben működnek, egymásra épülnek, egymást kiegészítik.

A bölcsődei és családi bölcsődei hálózat működtetése lehetővé teszi a szülők munkába állását vagy visszatérését. A férőhely száma: 1078. A gyermekek napközbeni ellátása keretében fenntartott férőhely a három év alattiak 32 %-a részére nyújt ellátási lehetőséget.

**Szociális ellátórendszer**

A szociális törvény határozza meg a szociális biztonság megteremtése és megőrzése érdekében az állam és az önkormányzatok által biztosított egyes szociális ellátások formáit, szervezetét, a szociális ellátásokra való jogosultság feltételeit.

A kerületi önkormányzat minden kötelező feladatát ellátja. Az önként vállalt feladatok a jelentkező állampolgári szükségletekre, igényekre adnak választ. Az ellátó rendszer elemei a pénzbeli és természetbeni ellátások és a szociális szolgáltatások.

Pénzbeli ellátások körében a kötelező segélyeket – aktív korúak ellátása, időskorúak járadéka, ápolási díj, közgyógyellátás – a kerületi lakosok vonatkozásában a BFKH XIII. Kerületi Hivatal állapítja meg.

|  |  |  |
| --- | --- | --- |
| ellátás típusa | 2018. év | 2019. év |
| időskorúak járadéka | 89 | 105 |
| aktív korúak ellátása | 753 | 659 |
| ápolási díj | 298 | 159 |
| gyermekek otthongondozási díja | - | 163 |
| közgyógyellátás | 3 029 | 2 840 |

6. számú tábla, forrás: kerületi járási hivatal nyilvántartás

A települési támogatások keretében nyújtott ellátások típusai és a jogosultsági feltételek a pénzbeli és természetbeni, valamint a személyes gondoskodást nyújtó szociális és gyermekjóléti ellátásokról szóló 3/2015. (II. 17.) önkormányzati rendelet tartalmazza. Évente folyamatosan vizsgáljuk a segélyezési tapasztalatokat, értékeljük a visszajelzéseket. A támogatások hatékonysága mellett folyamatosan arra törekszünk, hogy az ügyintézés a lehető legegyszerűbb legyen, az állampolgárok gyorsan és megbízhatóan intézhessék ügyeiket. 2015. óta folyamatosan bővül a támogatási rendszer. A bevezetett támogatási formák fenntarthatók, és valós állampolgári igényekre épülnek.

A szociális rászorultság alapján megállapítható és pályázati úton igényelhető ellátások jellemzője, hogy a középpontban a családok vannak. Gyakoriság szempontjából rendszeres és egyszeri támogatásokat különböztetünk meg. A Szociális és Köznevelési Osztályon iktatott ügyirat számát az alábbi tábla mutatja be.

|  |  |
| --- | --- |
| *iktatott iratok száma (db.)* | |
| *2018. év* | ***2019. év*** |
| 123 020 | 123 041 |

7. számú tábla, forrás: helyi nyilvántartás

Az alábbi táblázat mutatja be a döntések számát és jellemzőit.

|  |  |  |  |  |
| --- | --- | --- | --- | --- |
| *2018. év* | | | *2019. év* | |
| jogosultság megállapításának száma | elutasítás/ megszüntetés / száma | jogosultság megállapításának száma | | elutasítás/ megszüntetés / száma |
| 34.767 | 6 319 | 44 452 | | 6 397 |
| 85 % | 15 % | 87 % | | 13 % |
| 41 086 | | | 50 849 | |

8. számú tábla, forrás: helyi nyilvántartás

Pénzbeli és természetbeni ellátásban részesülők számát az alábbi táblázatban mutatjuk be:

|  |  |  |
| --- | --- | --- |
| települési támogatás típusa | 2018. év | 2019.év |
| lakhatási költségek enyhítésére 2820 3030 | | | |
| rendszeres (12 hónap) | 1 937 | 2 203 |
| közüzemi hátralék rendezése | 752 | 827 |
| ápolás címén(12 hónap) | 131 | 63 |
| gyógyszertámogatás 3507 4476 | | | |
| rendszeres támogatás (12 hónap) | 1 248 | 1 561 |
| eseti támogatás ( 2 vagy több hónap ) | 1 295 | 1 423 |
| segédeszköz, védőoltás egyéb egészségi állapottal összefüggő költség | 964 | 1492 |
| egyéb cél 28 740 36 883 | | | |
| gyermek gondozásával összefüggő | 1 265 | 1 779 |
| tehetséges gyermekek támogatása | 1 388 | 1 614 |
| családalapítás, gyermekszületése | 679 | 989 |
| természetbeni juttatás | 23 003 | 30 509 |
| egyéb | 2 098 | 1 774 |
| köztemetés | 307 | 218 |

9. számú tábla, forrás: helyi nyilvántartás

A pénzbeli és természetbeni ellátásokra összesen 685 116,- eFt-ot, egyéb szociális feladatokra 204 882,- eFt-ot fordítottunk, 2019. évben szociális feladatok összesen 889 998,-eFt.-ot használtunk fel.

Az ellátórendszer másik nagy csoportjába a szociális és gyermekjóléti szolgáltatások tartoznak. Kerületünkben nincs várólista, minden szolgáltatást biztosítani tudunk. Az alábbi tábla mutatja be a kerületi adatokat a szociális és gyermekjóléti szolgáltatások terén.

|  |  |  |  |  |  |  |  |
| --- | --- | --- | --- | --- | --- | --- | --- |
| szociális szolgáltatások | | | gyermekjóléti szolgáltatások | | | | kapcsolódó/kiegészítő szolgáltatások |
| szolgáltatás | 2018. év | 2019. év | | szolgáltatás | 2018. év | 2019.  év |  |
| étkeztetés | 938 | 858 | | bölcsőde | 1 373 | 1 321 | civil szervezetek által nyújtott szolgáltatások, szabadidős tevékenységek |
| házi segítségnyújtás | 760 | 795 | | családi bölcsőde | közösségi tér biztosítása |
| jelzőrendszeres házi segítségnyújtás | 254 | 264 | | gyermek- védelmi intézkedés | 281 | 337 | közművelődés |
| idősek nappali ellátása | 1 147 | 1 142 | | gyermek-étkeztetés | 9 996 | 11 601 | sport |
| fogyatékosok nappali ellátása | 37 | 47 | |  | | | egészségügyi prevenció |
| gondozóház | 99 |  | | pénzbeli és természetbeni támogatások |
| családsegítés | 811 |  | |  |
| hajléktalanok nappali ellátása | 147 |  | |
| utcai szociális munka | 237 |  | |

*10. számú tábla, forrás: helyi nyilvántartás*

A szociális alapszolgáltatásoknak az a céljuk, hogy a rászorulók otthonukban, megszokott közegükben kaphassák meg a számukra szükséges szolgáltatásokat és segítségeket, annak érdekében, hogy a lehető legnagyobb önállósággal élhessék életüket és egyáltalán ne, vagy minél később kelljen bentlakásos otthonba költözniük. A szolgáltatások nem csak a rászorulóknak, de családtagjaiknak is segítséget nyújtanak annak érdekében, hogy elkerüljék a kirekesztődést, elszigetelődést. A szociális alapszolgáltatások szervezését - étkeztetés, házi segítségnyújtás, jelzőrendszeres házi segítségnyújtás, idősek és hajléktalanok nappali ellátása – a Szociális Szolgáltató Központ végzi.

A családsegítést és gyermekjóléti szolgáltatást igénybe vevőknél az anyagi és családi problémák évek óta a legjellemzőbbek. A családok többsége tartósan anyagi veszélyeztetettségben él, hiszen a napi megélhetésük bizonytalan, a közüzemi díjhátralékok felhalmozása, az állásvesztés, az egészségi állapotuk romlása miatt. A pszichés problémákkal küzdők száma emelkedik, gyakran évekig tart, míg az önérvényesítő képességüket oly mértékben sikerül mobilizálniuk, hogy elinduljanak a teljesen önálló életvitelben. Aszociális és gyermekjóléti alapszolgáltatások szervezését – családsegítés, gyermekek napközbeni ellátása, család- és gyermekjóléti szolgálat és család- és gyermekjóléti központ – Prevenciós Központ biztosítja.

Ha az életkoruk, egészségi állapotuk, valamint szociális helyzetük miatt a rászorult személyekről az alapszolgáltatások keretében nem lehet gondoskodni, a rászorultakat állapotuknak és helyzetüknek megfelelő szakosított ellátási formában kell gondozni. Az önkormányzat a szakosított ellátási formák közül az idősek átmeneti elhelyezését a Gondozóházon keresztül biztosítja.

Önkormányzati közszolgáltatást nyújtó intézmények szakmai tevékenységére ható értékek: esélyegyenlőség, szolidaritás, tolerancia, integráció.

A munkatársak szakképzettsége az előírásoknak - intézményi szinten – megfelel: a szakdolgozók körében 100 %-os a szakképzettségi arány. Az intézményvezetők kiemelt figyelmet fordítanak a folyamatos képzésre, továbbképzésre. Ők gondoskodnak arról is, hogy a munkatársak a napi feladatok ellátásához szükséges jogszabályi és egyéb változásokról naprakész ismeretekkel rendelkezzenek.

A működést engedélyező és ellenőrző szerv, a Budapest Főváros Kormányhivatala kétévente teljes körű törvényességi ellenőrzést végez a szociális és gyermekjóléti ellátást biztosító telephelyeken. Az ellenőrzések során a telephelyek személyi és tárgyi feltételeit, szakmai programját vizsgálja. Minden intézmény esetében a feltételeket, a szakmai működést megfelelőnek találta.

A szociális szolgáltatások finanszírozása három forrásból történik: állami feladatellátásból adódóan a központi támogatások, a szolgáltatásokat igénybe vevők által fizetendő térítési díjak, és az önkormányzat saját forrása. A pénzbeli és természetbeni ellátások finanszírozása önkormányzati forrásból történik.

A szociális ellátórendszerben az önkormányzati fenntartású intézmények mellett jelentős szerepet töltenek be a civil szervezetek és az egyházak. Az önkormányzat a kötelező és önként vállalt feladatainak ellátásában számít a civil szervezetek közreműködésére. Ezek a szervezetek rugalmasabbak az önkormányzati szféránál, ezért könnyebben, gyorsabban képesek reagálni a változásokra. Kerületünkben jelenleg tíz civil szervet végez szociális és gyermekjóléti szolgáltatást. Ezek egyrészt speciális szaktudást igényelnek, ilyen a pszichiátria vagy szenvedélybetegség, haldokló beteg részére mentális segítségnyújtás, másrészt olyan szolgáltatások, amelyek a kerület lakosságának néhány százalékát érinti pl.: fogyatékos gyermekek nappali ellátása.

Összességében elmondható, hogy önkormányzatunk minden kötelező feladatát ellátja saját intézmény fenntartásával, valamint civil szervezetek, egyházak bevonásával. 1 számú melléklet tartalmazza az ellátási szerződések jellemzőit.

Az ellátási kötelezettséget a Magyarország helyi önkormányzatairól szóló 2011. évi CLXXXIX. törvény (Mötv), a szociális törvény, valamint a gyermekvédelmi törvény határozza meg. Az Mötv. kötelező feladatként csak a szociális alapellátás biztosítását említi, viszont a szociális törvény és a gyermekvédelmi törvény az intézményi gondoskodás megszervezésére a települési önkormányzatokat a lakosságszám függvényében differenciált módon kötelezi.

A 2 számú melléklet tartalmazza az önkormányzati feladatellátás formáit.

A civil szervezetek és az egyházak aktívan kiveszik a részüket a kerület társadalmi életében, jelentős közéleti munkát végeznek.

A Civil Kerekasztal a XIII. kerületi civil szervezetek önkéntes, nyitott, jogi személyiséggel nem rendelkező együttműködési, érdek-képviseleti és érdekvédelmi fóruma. A Kerekasztal tagja minden olyan kerületi székhelyű civil szervezet, amely kerületi feladatot lát el, illetve kerületi feladatot is vállal. A Szociális Kerekasztal véleményező, döntés előkészítést segítő testület. Feladata a szociálpolitikai, illetve gyermekvédelmi tárgyú koncepciók, döntések és rendelet-tervezetek véleményezése, valamint az ellátórendszer működésével kapcsolatos értékelő-elemző feladatok megvalósítása. Másrészt a szakmai érdekegyeztetés helyi fóruma. Idősügyi Tanács az önkormányzat mellett működő konzultatív, véleményező, javaslattevő testület. Feladata az idős állampolgárok életkörülményeinek javítása, az őket érintő problémák feltárása, megismerése és lehetőségek szerinti megoldása, vélemények, és információk cseréje, valamint a különböző célok és törekvések megismertetése és egyeztetése. Az idős emberek érdekeit képviselő és védő szervezetek - társadalmi szervezetek, egyesületek, klubok, az Önkormányzat együttműködésének elősegítése. A Kábítószerügyi Egyeztető Fórum (KEF) keretében több mint 40 tagszervezet képviselője dolgozik a közös célért, a legális és illegális drogokkal összefüggő problémák megelőzéséért és szakszerű kezeléséért: önkormányzati fenntartású nevelési-oktatási- közművelődési intézmények, civil szervezetek, egyházak, Gyermekjóléti Szolgálat, Rendőrség, Polgárőrség, ANTSZ, Drogambulancia, Védőnői Szolgálat, stb. Öt munkacsoportban, éves munkaterv szerint - legalább negyedévenkénti személyes találkozással - dolgoznak. A KEF működés költségeit a Bűnmegelőzési oktatás címrenden biztosítja önkormányzatunk. A Gyermek-és Ifjúsági Önkormányzat (GYIÖK) a kerületi telephelyű iskolák részvételével, demokratikusan választott diákpolgármesterrel az élén végzi munkáját, szorosan együttműködve önkormányzattal.

**Szociális helyzet szempontjából kiemelt célcsoportok jellemzői**

|  |  |
| --- | --- |
| A szociális ellátórendszer minden kerületi állampolgárra kiterjed. Egyes célcsoportokra az élethelyzetükből adódóan fokozottabban figyel az önkormányzat. Célzott támogatásokkal, szolgáltatásokkal segítjük a hátrányos helyzetükből fakadó következmények enyhítését. Az egyes célcsoportok sajátosságainak bemutatását az Esélyegyenlőségi programban tesszük meg. | Fokozott figyelmet igénylő célcsoportok:  - a nők,  - a mélyszegénységben élők,  - romák,  - a fogyatékossággal élő személyek,  - a gyermekek, fiatalok (ezen belül a hátrányos helyzetű, halmozottan hátrányos helyzetű, valamint a sajátos nevelési igényű gyermekek, tanulók), valamint  - idősek csoportjára |

Kerületi bontásban adat nem áll rendelkezésre, ezért országos statisztikán keresztül mutatjuk be a nők foglalkoztatottsági szintjét. Azt mutatja, hogy a 15-64 év közötti egygyermekes nők foglalkoztatási rátája 70,2%, az egygyermekes apáké pedig 88,8% volt. Ez az arány a kétgyermekes nőknél 70,8%, a kétgyermekes férfiaknál 91,3%, a három vagy több gyermeket nevelők esetében az anyák foglalkoztatási rátája pedig 49,2%, a férfiaké 85,5% volt.

A demográfiai és közszolgáltatási adatok vizsgálatából az alábbi összefüggések állapíthatók meg:

* a település összlakosságszámának 53,9 %-a nő (63.626 fő);
* a női lakosok több mint fele 19-65 éves tehát aktív korú 52,28 % nő, (36.962 fő);
* regisztrált álláskeresők aránya: 52,7 %-a nő,
* közfoglalkoztatásban résztvevő nők aránya: 42 %- ( 31 fő);
* családsegítést igénybevevő nők aránya 61%;
* a nyugdíjas nők aránya 62,9 % ( 14543 fő).

A fogyatékos személyek számáról adatokkal nem rendelkezünk.

A helyi gyermekvédelmi rendszer, azért felel, hogy a gyermek mindenek felett álló érdeke érvényesüljön és biztosítva legyen a gyermekek testi-lelki fejlődése. Az ellátások, szolgáltatások kiterjednek a gyermekek születésének kezdetétől. Önkormányzati cél, hogy megfelelő számú szakember és jó minőségű intézmény legyen elérhető a gyerekek és családjaik számára. A bölcsődei, óvodai intézményrendszer nyitott és felkészült a valamilyen fogyatékkal élő gyermekek korai fejlesztésére, a sajátos nevelési igénynek megfelelő környezet kialakításával, a tárgyi-és személyi feltételek biztosításával.

Az idősek körében az alábbi tábla mutatja be XIII. kerületi folyósítási címmel rendelkező ellátottak legjellemzőbb adatait.

|  |  |  |  |  |  |  |  |
| --- | --- | --- | --- | --- | --- | --- | --- |
| Ellátási forma | 2019.év | | | | | | |
| nő | | férfi | | összlétszám (fő) | |
| fő | teljes ellátás átlag összege (Ft.) | fő | teljes ellátás átlag összege (Ft.) |  |
| 1.Öregségi nyugdíj | 15 306 | 160 963,- | 7 992 | 179 962,- | 23 298 |
| 2.Korhatár alattiaknak járó ellátások | 68 | 212 460,- | 237 | 242 605,- | 305 |
| 3.Rokkantsági és rehabilitációs ellátások | 1 043 | 82 824,- | 775 | 86 747,- | 1 819 |
| 4.Özvegyi és szülői nyugdíj | 209 | 83 686,- | 33 | 51 110,- | 242 |
| 5.Árvaellátás | 222 | 47 992,- | 236 | 43 627.- | 458 |
| 6.Baleseti járadék | 11 | 20 831,- | 25 | 22 519.- | 36 |
| 7.Rokkantsági járadék | 86 | 37 350,- | 122 | 37 350.- | 208 |
| 8.Házastársi pótlék | 4 | 14 980.- | - | - | 4 |
| 9.Egyéb járandóságok | 63 | 20 425.- | 51 | 23 988.- | 114 |
| nyugellátás (1+4+5)összesen | 15 737 | 161 191.- | 8 229 | 181 766,- | 23 998 |
| ellátások összesen | 17 014 | 152 680,- | 9 471 | 166 963.- | 26 485 |

11. számú tábla, forrás: Magyar Államkincstár, Közgazdasági és Elemzési Főosztály

Szakmai munkánk során tapasztaltuk a demenciában (azon belül is a súlyos fokozatú) szenvedő idősek megjelenését az igénybe vevők között.

Az elmúlt néhány év a hajléktalanügy szempontjából a fordulat időszaka volt. Sok esetben a fedél nélküliek életében megjelenő alkalmazkodási zavar, indulatkezelési problémák, valamint az alkoholfüggőség meglétét tapasztaltuk a nappali melegedőben és az utcai szociális munka végzése során. Kerületünkben közterületen életvitelszerűen 45-50 fő él. A nappali melegedőknek is kiemelkedő szerepük, feladatuk van a fedél nélkül élő emberek visszailleszkedését elősegítő folyamatban. A hajléktalanná válás, egzisztencia-vesztés egyik leggyakoribb oka a szerfüggőség, azon belül is elsősorban az alkoholbetegség, valamint a pszichiátriai betegségek.

A 3. számú melléklet tartalmazza a szociális és gyermekjóléti rendszer SWOT elemzését. Bemutatja a szolgáltatási struktúra jellemzőit, sajátosságait.

A statisztikai adatok és a szakmai tevékenység tapasztalatai alapján az alábbi következtetéseket vonhatjuk le:

* A szociális szolgáltatást igénylők problémáinak oka leginkább anyagi természetű, de szerepel az okok között az életkorból, egészségi állapotból, családi állapot változásból vagy az egyén mentális állapotából adódó ok. Látható, hogy gyakran több elem van egyszerre jelen és köztük ok okozati összefüggés is van.
* Az idősek aránya növekszik, ezzel az egészségügyi és szociális gondozási/ápolási szükségletek nőnek, megváltoznak.
* A technológiai fejlődés befolyásolja a szükségleteket, az igényeket.
* Előtérbe kerül a szociális ellátás fenntartható fejlesztése.
* Figyelmet kell fordítani a szakmai erőforrásokra, a szakma utánpótlásra.

*Budapest Főváros XIII. Kerületi Önkormányzat Szociális szolgáltatástervezési koncepció (2020-2025)*

*Céljait, intézkedéseit meghatározza az előző ciklusban elfogadott stratégiai irányok, valamint a Lendületben 2.0 középtávú program.*

**Az előző ciklusban meghatározott stratégiai irányai helyesek voltak, a tervezés alapjának tekintjük, arra építünk.**

|  |
| --- |
| Az alapvető cél: a XIII. Kerületben élők életminőségének javítása. |

A helyi szociálpolitika célcsoportjainak meghatározásakor fontosnak tartjuk, hogy a helyi szociálpolitika ne legyen azonos a szegénypolitika fogalmával. Olyan ellátások, szolgáltatások biztosítását is tervezni kell, amelyek nem csak az anyagi szempontból leghátrányosabb csoportok támogatottságát szolgálják. A szegénység újratermelődésének megakadályozása érdekében kiemelt figyelmet kell fordítani a gyermekek, fiatalok képzésére. Az egyes életszakaszokra jellemző helyzetekben esélyeik növelésére.

Az önkormányzati szociálpolitikában meg kell tartani és bővíteni kell a szociálpolitikai segítség preventív jellegét annak érdekében, hogy megelőzzük, megakadályozzuk az olyan helyzetek, állapotok kialakulását, amelyeknek a későbbiekben veszélyeztetettséget jelenthetnek.

Folyamatosan szükséges annak áttekintése, hogy a hagyományos, megszokott ellátási formák közül melyek azok, amik jelen formájukban, minőségükben, mennyiségükben megfelelnek az állampolgári igényeknek, szükségleteknek. Folyamatosan keresni kell, hogy melyek azok, amelyek a megszokottól kissé eltérő módszerek, szemlélet alkalmazásával, még hatékonyabb, még eredményesebb segítői munkát lehet szervezni. Továbbra is törekedni kell a reális innovációk bevezetésére, az új, hatékony eljárások kidolgozására és bevezetésére.

A helyi szociális, gyermekjóléti élet innovációja, a minőségi szervezeti kultúra ösztönzése, a hagyományok átörökítése mellett a kreatív kezdeményezések elismerése és támogatása.

Közösségépítés, többgenerációs időtöltést biztosító szabadidős-közösségi programok szervezése, a generációk közötti párbeszéd elmélyítése a lakosok aktivizálásával, motiválásával az „alulról jövő” kezdeményezések felkarolásával.

A civil társadalom megerősítése, mely révén a helyi szereplők nagyobb részt vállalhatnak a kerület életének, életminőségének alakításában. Az önkormányzat továbbra is számít a civil szféra aktív részvételére.

Tapasztalatcsere céljából továbbra is kapcsolatot kell tartani a testvérvárosok hasonló profilú intézményeivel, szervezeteivel.

XIII. Kerület Hosszú Távú Fejlesztési koncepciója a társadalmi és kulturális sokszínűség lehetőségeinek fejlesztése fejezete határozza meg a hosszú távú stratégiai célokat:

* A kerület népességmegtartó képességének növelése
* Változatos kulturális, művelődési, szórakoztató és sport kínálat biztosítása

Megvalósítás módja:

Erősíteni kell azt a szociális segítő hálót, mely egyrészt az időseket segíti, másrészt az aktív idősek energiáit ki tudja használni pl. a kisgyerekes családok segítésére. Ehhez az egyház és a civil szervezetek szerepét erősíteni szükséges.

Prevenciós és rekreációs lehetőségek biztosítása, a meglevők további bővítése, fejlesztése.

A szociális és egészségügyi intézmények korszerűsítése, fejlesztése.

Budapest Főváros XIII. Kerületi Önkormányzat Képviselő-testülete elfogadta a Lendületben 2.0 Budapest Főváros XIII. Kerületi Önkormányzat programját (2019-2024). A középtávú program alábbi fejezetei határoznak meg feladatokat:

* Az otthon biztonsága
* Felelősség egymásért
* A gyermek az első
* Tisztelet és megbecsülés
* Okos kerület
* Ép testben ép lélek
* Harmóniában a környezettel
* Partnerségben a civilekkel

**Jövőkép:**

A XIII. Kerület Hosszú Távú Fejlesztési Koncepció (2013-2033) figyelembevételével egy olyan környezet biztosítása, amelyben a városban lakó emberek tiszta, biztonságos, kényelmes, kellemes környezetben élhetnek”, egyben prioritásként veszi figyelembe a fenntarthatóságot, az adottságainak és a lehetőségeinek innovatív kihasználását.

**Küldetés:**

Budapest Főváros XIII. Kerületi Önkormányzat, mint szolgáltató önkormányzat küldetésének tekinti, hogy az állampolgárok hétköznapjaiban tapasztalható legyen az életminőség javításához hozzájáruló élhető környezet.

Alapvető célok:

* Integrált szemlélet a tervezés, a fejlesztés és az üzemeltetés területén.
* Nyitottság, az értékek védelme és teremtése.
* Befogadó, élhető, fenntartható és biztonságos, zöld és családias környezet.
* Magas színvonalú szolgáltatások az itt élőknek.
* Partnerség, együttműködés.

Ahhoz, hogy a szociális ellátó rendszer területén a két fejlesztési dokumentumban elfogadott célok megvalósuljanak intézkedési tervet állítottuk össze. A terv hozzájárul, hogy a végrehajtott lépések áttekinthetők, tervezhetők, ütemezhetők és nyomon követhetők legyenek.

|  |  |  |
| --- | --- | --- |
| **Az otthonbiztonsága**  **Konkrét cél: a lakhatás minőségének javítása**  **Célcsoport: kerületi állampolgárok, kiemelten szociálisan rászorultak** | | |
| **(4) Feladat: Megvizsgáljuk a lakáskarbantartási támogatási rendszer működését**. |

Intézkedés módszere: A Lakás- és helyiséggazdálkodási koncepció prioritásaival összhangban megvizsgáljuk a jelenlegi lakáskarbantartási támogatási rendszer működésének tapasztalatait. A támogatás célcsoportja a bérlőkön kívül, a magántulajdonban élő állampolgárok is. Budapest Főváros XIII. Kerületi Önkormányzat Képviselő-testületének a pénzbeli és természetbeni, valamint a személyes gondoskodást nyújtó szociális és gyermekjóléti ellátásokról szóló 3/2015. (II. 17.) önkormányzati rendelete tartalmazza – pályázati formában – a lakáskarbantartáshoz való önkormányzati hozzájárulás feltételeit.

Határidő: 2020. december 31.

Felelős: Szociális és Köznevelési Osztály vezetője, XIII. Kerületi Közszolgáltató Zrt. vezérigazgatója

Résztvevők: Szociális Szolgáltató Központ, Prevenciós Központ

Elvárt eredmény: 3/2015. (II.17.) önkormányzati rendelet módosítása

|  |  |  |
| --- | --- | --- |
| **Felelősség egymásért**  **Konkrét cél: a szociális ellátó rendszer hatékonyságának folyamatos javítása.**  **Célcsoport: kerületi állampolgárok, kiemelten a szociálisan rászorultak** | | |
| **(11) Feladat: A szociális ellátórendszert a változó igényekhez igazítjuk.** |

Intézkedés módszere: A szociális ellátórendszernek több követelménynek kell megfelelnie: az alacsony jövedelmű családok számára, a különböző élethelyzetekből (betegség, lakhatás, időskor, magány, gyermeknevelés, családi helyzet stb.) fakadó nehézségek kezelésére támogatást nyújtani. Tekintettel arra, hogy egy család helyzetét számos körülmény befolyásolhatja közvetlenül és közvetetten is, ezért évente vizsgáljuk az ellátó rendszer elemeit, az egyes intézkedések hatását, eredményességét.

Határidő: 2020. március 5., majd folyamatos

Felelős: Szociális és Köznevelési Osztály vezetője

Résztvevők: XIII. Kerületi Közszolgáltató Zrt., Szociális Szolgáltató Központ, Prevenciós Központ, Gondozóház, Egyesített Óvoda, Szociális Kerekasztal és Civil Kerekasztal tagjai

Elvárt eredmény: 3/2015. (II.17.) önkormányzati rendelet módosítása

|  |
| --- |
| **(12) Feladat: Bővítjük a lakás- és gyógyszertámogatások jogosulti körét.** |

Intézkedés módszere: Rendszeres vizsgáljuk, mintavételes módszerrel a háztartások kiadásait. A lakosság fogyasztási struktúrájára jellemző, hogy élelmiszerre, lakhatásra és egészségi állapottal összefüggő kiadás a legmagasabb érték. Magasabb jövedelmű háztartások esetében az egészségi állapottal összefüggő kiadást megelőzi a közlekedés költsége.

Határidő: 2020. december 31.

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház,

Elvárt eredmény: 3/2015. (II.17.) önkormányzati rendelet módosítása

|  |
| --- |
| **(13) Feladat: Átvállaljuk a hátrányos és a halmozottan hátrányos helyzetű gyermekek városi közlekedési költségét.** |

Intézkedés módszere: 2019. évben a pénzbeli és természetbeni, valamint a személyes gondoskodást nyújtó szociális és gyermekjóléti ellátásokról szóló 3/2015. (II. 17.) önkormányzati rendelet módosításával új ellátásként bevezettük a városi közlekedés költségéhez való hozzájárulást. A tapasztalatokat értékelve megvizsgáljuk az új ellátás hatékonyságát.

Határidő: 2020. március 5., majd folyamatos

Felelős: Szociális és Köznevelési Osztály vezetője

Résztvevők: -

Elvárt eredmény: szakmai elemzés vagy 3/2015. (II.17.) önkormányzati rendelet módosítása

|  |
| --- |
| **(14) Feladat: Átvállaljuk az átlag alatti nyugdíjjal rendelkező idősek december havi fűtési költségeit.** |

Intézkedés módszere: Rendszeresen vizsgáljuk a lakosság, ezen belül az idősek fogyasztási struktúráját. Szakmai tapasztalataink is azt erősítik, hogy az idősek elsőként a lakhatási költségeket fizetik ki, majd ezt követi a többi kiadás. A 2019. decemberi adat szerint az öregségi nyugdíjasok körében a főellátás átlag összege 153 490,- forint.

Határidő: 2021. december 31.

Felelős: Szociális és Köznevelési Osztály vezetője

Résztvevők:-

Elvárt eredmény: 3/2015. (II.17.) önkormányzati rendelet módosítása

|  |
| --- |
| **(15) Feladat: Bővítjük a lakhatás biztonságához nyújtandó támogatásokat és a jogosultak körét.** |

Intézkedés módszere: A lakhatás biztonsága magában foglalja a megfizethetőség és a lakhatással kapcsolatos eladósodás és adósságcsapda elkerülését szolgáló ellátások, szolgáltatások körét. A pénzbeli támogatások mellett kiemelt szerepe van azon prevenciós programoknak, amelyek hozzájárulnak a lakhatás megőrzéséhez. A hátralékkal rendelkező családok esetében a kilakoltatás megelőzés érdekében szoros szakmai kapcsolat van a szociális munkások és a XIII. Kerületi Közszolgáltató Zrt. munkatársai között. Az együttműködés kapcsolódási pontjait folyamatosan értékeljük és keressük az új lehetőségeket.

Határidő: 2020. december 31., majd folyamatos

Felelős: Szociális és Köznevelési Osztály vezetője

Résztvevők: XIII. Kerületi Közszolgáltató Zrt., Prevenciós Központ

Elvárt eredmény: 3/2015. (II.17.) önkormányzati rendelet módosítása, Prevenciós Központ szakmai programjának bővítése, együttműködési formák bővítése

|  |
| --- |
| **A gyermek az első**  **Konkrét cél: gyermeket nevelő családok életminőségének javítása**  **Célcsoport: gyermekek, kiemelten a szociálisan rászorultak** |
| **(45) Feladat: Folytatjuk a gyermekszegénység elleni küzdelmet integrált programokkal.** |

Intézkedés módszere: Olyan társadalmi programok kerülnek kidolgozásra, amelyek lehetővé teszik a leszakadó családok és rajtuk keresztül a gyermekek integrációját, az iskolai szegregáció csökkentését. Tervezzük a tanulási hátrányokkal, illetve a kiemelkedő képességekkel bíró, de szociálisan hátrányos helyzetben lévők felkutatását. Tapasztaltuk, hogy lakókörnyezeti közösségépítő programok, szervezésével elősegíthető a különböző szociális helyzetben élő emberek összehozása, a köztük lévő kapcsolatok és szolidaritás erősítése egyaránt.

Határidő: folyamatos

Felelős: Szociális és Köznevelési Osztály vezetője

Résztvevők: Prevenciós Központ, Egészségügyi Szolgálat, iskolai gyermekvédelmi felelősök, Intézményi Tanács önkormányzati képviselői

Elvárt eredmény: programok, rendezvények szervezése, együttműködési formák kialakítása

|  |
| --- |
| **(46) Feladat: Továbbfejlesztjük a hátrányos helyzetű családok számára a „családmenedzseri” támogatás rendszerét.** |

Intézkedés módszere: A hátrányos helyzetű családok problémáinak feltérképezéséhez és a rendszerszemléletű szociális segítés gyakorlati megvalósításához szükséges ismeretek, készségek fejlesztése. Ezért szükséges a családsegítő és esetmenedzser kollégák folyamatos képzése, érzékenyítése. Az elérhető támogatások (kerületi, alapítványi) közvetítése a segítségre szoruló családok felé. Hatékonyabb együttműködés kialakítása a családsegítő és esetmenedzser munkatársak, valamint a családok segítésében közreműködő jelzőrendszeri szakemberek között. A hátrányos helyzetű családoknál feltérképezett problémák megoldására hatékony eljárások kidolgozása a már meglévő szakmai szabályozó anyagok alapján.

Határidő: folyamatos

Felelős: Szociális és Köznevelési Osztály vezetője

Résztvevők: szakmai vezetők, jelzőrendszeri tanácsadó/felelős, családsegítők, esetmenedzserek

Elvárt eredmény: strukturált problémafeltárás, a családok rendszerezett problémáinak mielőbbi enyhítése/megoldása, hatékonyabb együttműködés a család segítésében közreműködő szakemberek között

|  |
| --- |
| **(47) Feladat: Pályázati úton támogatjuk a tehetséggondozást komplex és rugalmas programokkal.** |

Intézkedés módszere: Kerületünkben a köznevelés, a közművelődés terén jelen van a tehetségfejlesztés, tehetségnevelés. Keressük, hogy lehet hatékony a tehetséggondozás. Olyan programok, támogatások bevezetését céloztuk meg, amelyek az esélyteremtést, hátránykompenzáció hatékonyabb megvalósítását szolgálják. Ez egyfajta tudatos együtt gondolkodást kíván a különböző területen dolgozó szakemberektől. Ezt konkrétan együttműködést, partnerségi kapcsolatok kiépítését igényli.

Határidő: 2020. január 31., majd évente

Felelős: Szociális és Köznevelési Osztály vezetője

Résztvevők: Egyesített Óvoda, Prevenciós Központ, XIII. Kerületi Közszolgáltató Zrt., Egészségügyi Szolgálat, iskolai gyermekvédelmi felelősök, Intézményi Tanács önkormányzati képviselői

Elvárt eredmény: programok, rendezvények, együttműködési formák, támogatások

|  |
| --- |
| **(48) Feladat: Rendszeresen vizsgáljuk a napközbeni ellátások, az óvodai férőhelyek mennyiségi és minőségi mutatóit.** |

Intézkedés módszere: A kerületi demográfiai mutatókat minden évben elemezzük, figyelembe vesszük. A két érintett célcsoport a 0-3 éves, a 3-6 éves korú gyermekek. A tendenciák alapján vizsgáljuk a bölcsődei és az óvodai férőhelyek számát. 2020. évben gyermekek napközbeni ellátására 1.078 férőhely, óvodai ellátásra 3.769 férőhely áll rendelkezésre. Várólista nincs, minden jogos igény kielégítenek az intézmények.

Határidő: évente

Felelős: Szociális és Köznevelési Osztály vezetője

Résztvevők: Egyesített Óvoda, Prevenciós Központ

Elvárt eredmény: igényeknek megfelelő kapacitással működő intézmények

|  |
| --- |
| **(49) Feladat: Továbbra is biztosítjuk a kéttannyelvű óvodai nevelés szervezését.** |

Intézkedés módszere: A BGC Angol Óvodai Programban részt vevő gyerekek életformaként, a mindennapok szerves részeként, az anyanyelv elsajátításához hasonló módon ismerkednek meg az angol nyelvvel. Három intézményben továbbra is működtetjük a kétnyelvű programot. Évente öt 3-4 éves korcsoportot indítunk 125 gyermek felvételével. Biztosítjuk a megfelelő személyi feltételeket. (angolul beszélő óvodapedagógusok) Az angol pedagógusok óvodapedagógiai módszereinek bővítése team munkában.

Határidő: évente

Felelős: Szociális és Köznevelési Osztály vezetője

Résztvevők: BGC kétnyelvű program, Egyesített Óvoda, angol lektorok, angol szakmai koordinátorok,

Elvárt eredmény: a szülői elvárások kielégítése, a programban részt vevő gyermekek korai idegen nyelv elsajátításának elősegítése

|  |
| --- |
| **(50) Feladat: Helyi sajátosságok figyelembevételével adaptáljuk a korszerű módszereket, jó gyakorlatokat az iskolai konfliktusok, a családon belüli erőszak, a gyerek- és fiatalkori bűnelkövetés hatékony kezeléséhez.** |

Intézkedés módszere: Másoktól való tanulás, jó gyakorlatok átvétele általános módszere a kerületi szakembereknek. A felsorolt területek egy család helyzetében kiemelt jelentőségű, ezért folyamatosan keressük azokat az eszközöket, amelyek a megelőzést szolgálják. Alapvető feladatnak tekintjük, hogy a bekövetkezés esélyét mérsékeljük, a korai felismerést erősítsük.

Határidő: 2020. április 16., majd folyamatos

Felelős: Szociális és Köznevelési Osztály vezetője

Résztvevők: Egyesített Óvoda, Prevenciós Központ, XIII. Kerületi Közszolgáltató Zrt., Szociális Szolgáltató Központ, Gondozóház, Egészségügyi Szolgálat, iskolai gyermekvédelmi felelősök, kerületi Rendőrkapitányság, civil szervezetek

Elvárt eredmény: tájékoztatók elkészítése, képzések, szakmai megbeszélések szervezése, programok, rendezvények

|  |
| --- |
| **(51) Feladat: Folytatjuk a kerületi tanulmányi versenyek győzteseinek köszöntését.** |

Intézkedés módszere: Ünnepélyes keretek között az Angyalföldi József Attila Művelődési Központban köszöntjük a Közép-Pesti Tankerületi Központ által a XIII. kerületi tanulók részére a szaktárgyakból megrendezett kerületi és országos  tanulmányi versenyek győzteseit és felkészítő tanáraikat. Célunk a fiatalok ösztönzése a kiváló teljesítmény elérésére, széleskörű elismeréssel, jó példamutatással.

Határidő: 2020. május 28., majd folyamatos

Felelős: Szociális és Köznevelési Osztály vezetője

Résztvevők: meghívott diákok, pedagógusok

Elvárt eredmény: minél magasabb számú díjazott

|  |
| --- |
| **(52) Feladat: A középiskolások számára a nyelvvizsga megszerzése érdekében pályázati támogatási rendszert dolgozunk ki.** |

Intézkedés módszere: A nyelvvizsga megszerzése meghatározó egy fiatalember életében. Úgy gondoljuk, hogy nemcsak a továbbtanulás, hanem a munkaerőpiacon történő elhelyezkedés érdekében is fontos elvárás. 2019. nyarán első alkalommal a SZEMB kiírta pályázatát, a nyári szünet időszakára. Megvizsgálja a tapasztalatokat és ennek alapján dönt az új pályázat kiírásáról.

Határidő: 2021. január 31.

Felelős: Szociális és Köznevelési Osztály vezetője

Résztvevők: -

Elvárt eredmény: pályázati kiírás

|  |
| --- |
| **(53) Feladat: A „B” kategóriás jogosítvány megszerzéséhez pályázati rendszert dolgozunk ki.** |

Intézkedés módszere: Ma már a fiatalok elhelyezkedése során általános elvárásként jelenik meg a jogosítvánnyal való rendelkezés. A jelenlegi rendszerben a kiváló tanulmányi eredményt elérő középiskolások esetében járulunk hozzá a jogosítvány megszerzésének költségéhez. Ennek tapasztalatait értékeljük, és ennek alapján kidolgozunk egy pályázati rendszert.

Határidő: 2021. január 31.

Felelős: Szociális és Köznevelési Osztály vezetője

Résztvevők:

Elvárt eredmény: pályázati kiírás

|  |
| --- |
| **(54) Feladat: „NEMHAGYJUK” pályázati keretet hozunk létre az iskolai oktató munka hiányzó tárgyi feltételeinek biztosítására.** |

Intézkedés módszere: Az iskolák üzemeltetési, majd fenntartói jogának államosítását ma is kudarcnak tekintjük. Azok a hivatkozások, amelyek indokkal elhangzottak nem váltak be. Önkormányzat a gyermekek és szüleik érdekében folyamatosan keresi azokat az eszközöket, amelyekkel segíteni tudja az önkormányzati fenntartás idejében lévő minőség visszaállítását.

Határidő: 2021. január 31.

Felelős: Szociális és Köznevelési Osztály vezetője

Résztvevők: XIII. Kerületi Közszolgáltató Zrt,

Elvárt eredmény: pályázatok kiírása, programok szervezése

|  |
| --- |
| **( 55 ) Feladat: Bővítjük a teret és a közösségi programokat a PannKa Közösségi Térben.** |

Intézkedés módszere: 2018. december óta működik a PannKa Közösségi Tér. Az általa felkínált programlehetőségek felkeltették az ott élő családok érdeklődését. A programokon elsősorban bölcsődés korú kisgyermekes családok vettek részt, számuk folyamatosan emelkedett. A megnövekedett igények alapján tervezzük a telephely bővítését, a programok színesítését.

Határidő: 2021. december 31.

Felelős: XIII. Kerületi Közszolgáltató Zrt,

Résztvevők: Szociális és Köznevelési Osztály vezetője

Elvárt eredmény: résztvevők számának emelkedése, új programok

|  |
| --- |
| **(56) Feladat: A lakossági igényekhez igazodva tovább fejlesztjük a Tücsöktanya szolgáltatásait.** |

Intézkedés módszere: A Tücsöktanya célja, hogy színvonalas, a gyermekek igényeit kielégítő programokat, rendezvényeket biztosítson. Folyamatosan megújul programkínálatuk mellett őrzik a helyi hagyományokat. A felmerülő igények alapján alakítják a szabadidős programokat.

Határidő: 2020. április 16., majd folyamatos

Felelős: XIII. Kerületi Közszolgáltató Zrt.

Résztvevők:-

Elvárt eredmény: résztvevők számának emelkedése, új programok

|  |
| --- |
| **(57) Feladat: Folytatjuk és színesítjük a nyári napközis táboraink programját.** |

Intézkedés módszere: Tapasztaljuk, hogy a gyerekeknek a nyári táborok életre szóló élményeket nyújtanak, barátságok köttetnek, új dolgokat próbálhatnak ki. Sok szülő nem tudja megoldani a teljes nyári időszakra a gyerekfelügyeletet, ennek oka leginkább a piaci ár megterhelő a család számára. Önkormányzat célja kettős aktív és sokszínű programok szervezése és megfizethető áron történő szolgáltatás nyújtása. Azoknak a szülőknek, akik család anyagi helyzete miatt nem képes kifizetni szociális támogatást nyújtunk.

Határidő: 2020. április 16., majd folyamatos

Felelős: XIII. Kerületi Közszolgáltató Zrt.

Résztvevők: -

Elvárt eredmény: új programok

|  |
| --- |
| **(58) Feladat: Az iskolai szünetekben térítésmentesen biztosítjuk a rászoruló gyermekek számára az étkezést.** |

Intézkedés módszere: A hátrányos- és halmozottan hátrányos gyermekek részére, az iskolai szünet idejére eső valamennyi munkanapon étkeztetést szervezünk. A jogszabály a hátrányos- és halmozottan hátrányos gyermekek részére teszi térítésmentessé. Megvizsgáljuk, hogy a személyi térítési díj fizetése mit jelent a valamilyen okból nehéz helyzetben élő családok számára.

Határidő: 2020. május 28., majd folyamatos

Felelős: IMFK vezetője, Szociális és Köznevelési Osztály vezetője

Résztvevők: IMFK

Elvárt eredmény: 3/2015. (II.17.) önkormányzati rendelet módosítása

|  |
| --- |
| **(59) Feladat: Szorgalmazzuk az állami fenntartásban lévő iskolákban működő intézményi tanácsok hatékony működését** |

Intézkedés módszere: Cél, hogy az Önkormányzat folyamatosan tájékozódjon az illetékességébe tartozó köznevelési intézményekben lévő munkáról. Az iskolavezetéssel, a nevelőtestülettel, a szülői szervezettel való kapcsolattartás  során az önkormányzati érdekérvényesítés megvalósítása. Az iskolai életbe való bekapcsolódás kiemelkedő lehetőségei az iskolai rendezvényeken, ünnepségeken való részvétel.

Határidő: 2020. március 9., majd folyamatos

Felelős: Holopné Schramek Kornélia, alpolgármester

Résztvevők: Delegált önkormányzati képviselő

Elvárt eredmény: Kölcsönös tájékoztatás

|  |  |  |
| --- | --- | --- |
| **Tisztelet és megbecsülés**  **Konkrét cél: Idősek életminőségének folyamatos javítása.**  **Célcsoport: szépkorúak, kiemelten a szociálisan rászorultak** | | |
| **(60) Feladat: Az önkormányzati beruházások során elvárásként fogalmazzuk meg a komplex idősbarát szemléletet.** |

Intézkedés módszere: A demográfiai előrejelzések szerint valamennyi időskorú csoport aránya növekedni fog, de a legidősebbek, azon belül pedig a nők részaránya emelkedik legintenzívebben. Célunk támogató társadalmi környezet kialakítása, amely magában foglalja a fizikai megvalósítás idősbarát szemléletet is.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, XIII. Kerületi Közszolgáltató Zrt.

Elvárt eredmény: akadálymentes intézmények, idősek hétköznapját segítő eszközök, felszerelések.

|  |
| --- |
| **(61) Feladat: Megvizsgáljuk a** **tartós elhelyezést nyújtó ellátás kialakításának feltételeit.** |

Intézkedés módszere: Jogszabályi megszünteti az átmeneti elhelyezés nyújtó intézmények működését. Ennek alapján megvizsgáljuk a tartós elhelyezést nyújtó ellátás kialakításának jogi, személyi, tárgyi feltételeit, az átalakítás és az üzemeltetés költségvetési hatását, a szolgáltatás iránti igényeket.

Határidő: 2021. december 31.

Felelős: Szociális és Köznevelési Osztály vezetője

Résztvevők: XIII. Kerületi Közszolgáltató Zrt., Gondozóház Intézményvezető

Elvárt eredmény: megvalósítási tanulmány, képviselő-testületi döntés

|  |
| --- |
| **(62 ) Feladat: Támogatjuk az idősek nyelvi, informatikai képzését.** |

Intézkedés módszere: Az egészséges idősödés feltételeinek biztosítása hozzájárul, hogy a XIII. kerületben az időskor értékes, aktív életszakasz legyen. Ennek egyik eszköze a képzés. Szakmai tapasztaltunk alapján a nyelvi és az informatikai képzés iránt van érdeklődés, szívesen vesznek részt.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ Intézményvezető

Elvárt eredmény: képzésben résztvevők száma, képzések száma

|  |
| --- |
| **(63) Feladat: Továbbra is biztosítjuk a kedvezményes uszodalátogatás és torna feltételeit.** |

Intézkedés módszere: Az egészséges idősödés feltételeinek biztosítása hozzájárul, hogy a XIII. kerületben az időskor értékes, aktív életszakasz legyen. Ennek egyik eszköze a rendszeres mozgás lehetőségének támogatása.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: XIII. Kerületi Közszolgáltató Zrt., Szociális Szolgáltató Központ Intézményvezető,

Elvárt eredmény: résztvevők száma, programok száma

|  |
| --- |
| **(64) Feladat: Támogatjuk a fiatal és idősebb generációk közös programjait.** |

Intézkedés módszere: A mindennapi gyakorlatban is élő, családi kapcsolatoknak igen nagy szerepe van az idősek mentális egészségében, pozitív közérzetében. Így kiemelt figyelmet fordítunk, azokra a programokra, rendezvényekre, melyek az idősek életmódját javító, társadalmi kötelékek kialakítását, erősítését segítik elő. Az ún. generációs találkozások lehetőségeit bővítjük.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ Intézményvezető, XIII. Kerületi Közszolgáltató Zrt., Gondozóház, Prevenciós Központ, civil szervezetek

Elvárt eredmény: programok száma, résztvevők

|  |
| --- |
| **(65) Feladat: Fejlesztjük a kerületi idősellátó rendszert.** |

Intézkedés módszere: Kiindulópont az egyén képességei és céljai közti egyensúly biztosítása, amely egyben az öregkori egészség továbbfejlesztéséhez is alapul szolgál. Módszer a prevenció: Elsődleges megelőzés, idetartozik: rendszeres orvosi ellenőrzés, védőoltások, speciális tanácsadás, fizikai-, és szellemi aktivitás tudatos megőrzése, örömforrások szervezése. Másodlagos megelőzés, idetartozik: rendszeres háziorvosi vizsgálat, szűrővizsgálatok. Harmadlagos megelőzés, idetartozik: gyógyítás, a további állapotromlás megelőzése, gyógyászati segédeszközökkel való ellátás, rendszeres gondozás, szükség esetén intenzív rehabilitáció.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ Intézményvezető, Prevenciós Központ, XIII. Kerületi Közszolgáltató Zrt., Gondozóház, Egészségügyi Szolgálat, Aljegyző

Elvárt eredmény: programok, rendezvények száma, résztvevők száma, új szolgáltatások

|  |
| --- |
| **(66) Feladat: Az idősek sérelmére elkövetett tipikus bűncselekmények megelőzése érdekében szakemberekkel folytatott beszélgetéseket szervezünk.** |

Intézkedés módszere: Budapest Főváros XIII. Kerületi Önkormányzat 2020-2024. évi közbiztonsági és bűnmegelőzési koncepciójával összhangban tájékoztatókat készítünk, figyelemfelhívó előadásokat szervezünk. A kortárs segítők bevonásával törekszünk az időskorúak sérelmére elkövetett úgynevezett trükkös/unokázós bűncselekmények visszaszorítására. Továbbra is kiemelt feladatként kezeljük a támadásjelző/segítségnyújtást kérő rendszerek üzemeltetését, a rászorultak körében a használók számának bővítését.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, XIII. kerületi Rendőrkapitányság, civil szervezetek

Elvárt eredmény: előadások, rendezvények száma, kiadott tájékoztatók, résztvevők száma

|  |
| --- |
| **(67) Feladat: Vizsgáljuk a demens betegek nappali ellátásának megszervezésének feltételeit.** |

Intézkedés módszere: A demencia tünetei magukba foglalhatják az emlékezetkiesést, a nehezített gondolkodást, a problémamegoldó képesség és a nyelvi készségek leépülését. A tünetek fokozatosan súlyosbodnak. A demens betegek ellátására társadalmi-, családi szinten és szakmai környezetben intézményi szinten is fel kell készülni. Ez a betegség problémát jelent a betegnek és nagy terhet jelent a környezete számára. A korai felismerésnek jelentős szerepe van. Megvizsgáljuk a célcsoport számára a nappali ellátás kialakításának feltételeit.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ Intézményvezető, Gondozóház, XIII. Kerületi Közszolgáltató Zrt.,

Elvárt eredmény: képzésen, továbbképzésen résztvevők száma, megvalósíthatósági tanulmány

|  |
| --- |
| **(68) Feladat: Elősegítjük a lakások akadálymentesítésének pályázati úton történő támogatását.** |

Intézkedés módszere: Tapasztalhatjuk, hogy az idős emberek megpróbálnak önállóan élni, ameddig csak el tudják látni magukat. Ezért fontosnak tartjuk az idősbarát környezet kialakításának támogatását. Önkormányzatunk pályázat formájában járul hozzá a költségekhez.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ

Elvárt eredmény: benyújtott kérelmek száma, támogatások összege

|  |
| --- |
| **(69) Feladat: Működtetjük a jelzőrendszeres házi segítségnyújtást.** |

Intézkedés módszere: Önálló, független életvitelt támogató megoldás a jelző rendszeres házi segítségnyújtás szervezése. Évente pályázatot nyújtunk be az üzemeltetési költségekhez való hozzájárulás érdekében. Engedélyezett keret létszám: 240. Folyamatosan keressük, azokat a megoldásokat, amely a szolgáltatás hatékonyságát növelik.

Határidő: 2020. szeptember 3., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Gondozóház Intézményvezetője

Elvárt eredmény: ellátottak száma, üzemeltetési költség, saját forrás mértéke

|  |  |  |
| --- | --- | --- |
| **Okos kerület**  **Konkrét cél: kerületi állampolgárok életminőségének folyamatos javítása.**  **Célcsoport: kerületi állampolgárok**  **önkormányzati intézmények** | | |
| **(70) Feladat: Fejlesztjük az integrált önkormányzati közszolgáltatás-rendszert** |

Intézkedés módszere: Intelligens alkalmazások a szociális, gyermekjóléti területen az egyszerűbb igénybevétel, az elérés, valamint ismeretek bővítése érdekében. Az ágazati smart fejlesztések során figyelembe vesszünk az önkormányzati közszolgáltatási rendszerében már meglévő vagy tervezett fejlesztéseket is. Alapvető szempont, hogy az önkormányzati integrált rendszer elemei legyünk.

Határidő: 2020. június 30. majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, Egyesített Óvoda

Elvárt eredmény: okos megoldások száma

|  |
| --- |
| **(72) Feladat: Biztosítjuk az intelligens alkalmazások használatát az egyes szolgáltatások (szociális, gyermekjóléti) egyszerűbb igénybevételéhez, eléréséhez.** |

Intézkedés módszere: Intelligens alkalmazások a szociális, gyermekjóléti területen az egyszerűbb igénybevétel, az elérés, valamint ismeretek bővítése érdekében. Keressük azokat a részfeladatokat, amelyek területén „okos” megoldással a kitűzött cél elérhető. Ezen a területen figyelembe vesszük az igénybe vevők digitális kompetencia szintje eltérő.

Határidő: 2020. június 30. majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, Egyesített Óvoda

Elvárt eredmény: okos megoldások száma, képzések szervezése

|  |
| --- |
| **(73) Feladat:** Fejlesztjük és bővítjük a Partnerkártyával igénybe vehető szolgáltatások körét. |

Intézkedés módszere: Az ágazathoz tartozó szolgáltatások körében megvizsgáljuk a Partner Kártya alapján igénybe vehető szolgáltatások körét, az adható kedvezmények formáját.

Határidő: 2020. június 30. majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, Egyesített Óvoda

Elvárt eredmény: beemelt szolgáltatások

|  |
| --- |
| **(76) Feladat: Képzéseket, programokat szervezünk a digitálisírás-tudási készség elsajátítására, az internet veszélyeinek felismerésére.** |

Intézkedés módszere: A digitális kompetencia az információs társadalmi technológiák (ITT) alkalmazásának képességét jelenti a munka, a szabadidő és a kommunikáció területén. Ahhoz, hogy az informatika rohamos fejlődésével a kerületi állampolgárok lépést tudjanak tartani a digitális írástudást és az infokommunikációs technikák tudatos használatát kell erősíteni. Kiemelt figyelmet a valamilyen okból hátrányos helyzetű célcsoportokra helyeztük.

Határidő: 2020. december 31. majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Egyesített Óvoda, XIII. Kerületi Közszolgáltató Zrt.,

Elvárt eredmény: képzések száma, elkészült tájékoztatók, résztvevők száma

|  |
| --- |
| **(77) Feladat: Folytatjuk** **a kismamák számára biztosított 4+3 modulos ECDL vizsgára való ingyenes felkészítést.** |

Intézkedés módszere: Eddig gyakorlatunk alapján évente megszervezzük a kismamák számára biztosított 4+3 modulos ECDL vizsgára való térítésmentes felkészítést. A résztvevők igénye alapján a gyermekek képzés időtartama alatti felügyeletéről gondoskodunk.

Határidő: folyamatos

Felelős: Jegyzői és Jogi Osztályvezető

Résztvevők: Prevenciós Központ

Elvárt eredmény: résztvevők száma, tanfolyamot sikeresen elvégzők aránya

|  |  |  |
| --- | --- | --- |
| **Ép testben ép lélek**  **Konkrét cél: kerületi állampolgárok életminőségének javítása.**  **Célcsoport: kerületi állampolgárok** | | |
| **(99) Feladat: Bővítjük az egészségügyi szűrőprogramokat és felvilágosító munkán keresztül érjük el, hogy minél többen vegyenek részt a vizsgálatokon.** |

Intézkedés módszere: Az állampolgárok egészség megőrzésének elsődleges prevenció eleme a szűrőprogramok szervezése és a tájékoztatás. Az önkormányzati szűréseket az Egészségügyi Szolgálat szervezi kijelölve a tárgyévi szűrés típusait. A szűrések mellett folyamatosan keressük azokat az eszközöket, amelyek állampolgárok legszélesebb köréhez eljutnak.

Határidő: 2020. december 31. majd évente

Felelős: Egészségügyi Szolgálat Közhasznú Nonprofit Kft. ügyvezető igazgatója

Résztvevők: Szociális Szolgáltató Központ, Prevenciós Központ, XIII. Kerületi Közszolgáltató Zrt., Szociális és Köznevelési Osztály

Elvárt eredmény: szűrések száma, résztvevők száma, kiadott tájékoztatók

|  |
| --- |
| **(100) Feladat: Vizsgáljuk a szabadon választható gyermekvédőoltás költségének közösségi átvállalásának lehetőségeit.** |

Intézkedés módszere: Önkormányzati program keretében kétfajta védőoltás költséghez hozzájárulunk: A költségvetési évben 13. életévét betöltő fiú gyermekek esetében a HPV oltássorozat költségéhez 90 %-ban, a 6 hetes és 8 hónapos korú gyermek esetében a rotavírus okozta hasmenés elleni védő oltássorozat költségéhez 70 %-ban. A szakemberek visszajelzése szerint a meningococcus nevű baktérium súlyos, rendkívül gyors lefolyású megbetegedéstokoz. Védőoltással megelőzhető, amely nem kötelező védőoltás körébe tartozik.

Határidő: 2021. december 31.

Felelős: Egészségügyi Szolgálat Közhasznú Nonprofit Kft. ügyvezető igazgatója, Szociális és Köznevelési Osztály vezetője

Résztvevők:-

Elvárt eredmény: 3/2015. (II.17.) önkormányzati rendelet módosítása

|  |
| --- |
| **(102) Feladat: Támogatjuk, hogy minél több önkormányzati intézményben legyen életet mentő defibrillátor.** |

Intézkedés módszere: A defibrillátor egy életmentő eszköz. Célunk, hogymind több helyen mindenki számára elérhetővé tegyük a készüléket. Megvizsgáljuk, hogy mely telephelyeken érdemes elhelyezni és egy ütemtervet készítünk.

Határidő: 2020. március 5., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, Egyesített Óvoda

Elvárt eredmény: intézkedési terv

|  |  |  |
| --- | --- | --- |
| **Harmóniában a környezettel**  **Konkrét cél: környezetvédelem, fenntarthatóság**  **Célcsoport: kerületi állampolgárok,**  **önkormányzati intézmények és munkatársai** | | |
| **(126) Feladat: Szemléletformáló, figyelemfelhívó programokat szervezünk a lakosság minden korosztálya számára.** |

Intézkedés módszere: A fenntartható fejlődés és a környezeti fenntarthatóság elősegítése a közös felelősségünk és érdekünk. A fenntartható fejlődés három pillére a társadalmi, környezeti és a gazdasági fenntarthatóság. A szemléletformálás hatékony eszközeit alkalmazva segíteni szeretnénk az egyéneknek, a közösségeknek az energiahatékonyság, kibocsátás csökkentés, víztakarékosság megvalósításában, a hulladékok csökkentésében, a környezetbarát megoldások megtalálásában, a környezettudatos életmód kialakításában.

Határidő: 2020. október 8., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ, Prevenciós Központ, Gondozóház, Egyesített Óvoda

Elvárt eredmény: programok, rendezvények száma, résztvevők száma

|  |
| --- |
| **(127) Feladat: Bevezetjük az ISO 14001 környezetirányítási rendszert az önkormányzati intézményekben.** |

Intézkedés módszere: Az ISO 14001 szabvány szerinti tanúsítás célja, hogy a tanúsított szervezet működő KIR rendszere által bizonyítsa környezete iránti elkötelezettségét, és igazolni tudja, hogy törekszik környezeti hatásainak csökkentésére. Az intézmények bizonyítják a társadalmi elvárásoknak való megfelelését. A környezetirányítási rendszer magába foglalja az intézményi tevékenységek környezetre gyakorolt hatásainak feltárását és értékelését.

Határidő: 2020. október 8., majd folyamatos

Felelős: Szociális és Köznevelési Osztály vezetője

Résztvevők: Szociális Szolgáltató Központ Intézményvezető, Gondozóház Intézményvezető, Egyesített Óvoda Igazgató

Elvárt eredmény: tanúsítvány

|  |  |  |
| --- | --- | --- |
| **Partnerségben a civilekkel**  **Konkrét cél: valódi partnerség működtetése**  **Célcsoport: civil szervezetek, egyházak, önszerveződő csoportok** | | |
| **(131) Feladat: Fejlesztjük a partnerség, a társadalmi részvétel rendszerét.** |

Intézkedés módszere: Önkormányzatunk számít az önkéntes és civil közösségek, az egyházak és egyéb nonprofit szervezetek munkájára. Egyes speciális feladatok megoldásában a civilek által végzett, átvállalt szolgáltatás gyorsabb és hatékonyabb, saját területükön biztosítják a részvételt és az aktivitást, segítik a nyilvánosságot, megerősítik a szolidaritást. A partnerség formái sokszínűek. Folyamatosan keressük az együttműködés területeit, a helyi társadalomért tenni akaró szervezeteket.

Határidő: folyamatos

Felelős: Szociális és Köznevelési Osztály vezetője

Résztvevők: civil szervezetek, egyházak, önszerveződő csoportok

Elvárt eredmény: közös programok

|  |
| --- |
| **(132) Feladat:** Továbbra is támogatjuk a civil szervezetek, egyházak, önszerveződő csoportok, szellemi műhelyek munkáját pályázati programunkkal. |

Intézkedés módszere: Önkormányzatunk számára fontos a civil társadalom jelenléte a közszolgáltatások minden területén, az állampolgárok hétköznapjaiban. Évente a tárgyévi önkormányzati költségvetésben jóváhagyott előirányzat terhére, az egyházak, a társadalmi és civil szervezetek pályázatot írunk ki. Minden olyan tevékenységet támogat, amely a kerületi állampolgárok életminőségét szolgálja. pl: egészségügyi prevenciót, egészséges életmód elősegítését, szociális tevékenységet, karitatív tevékenységet, képzést, képességfejlesztést.

Határidő: folyamatos

Felelős: Szociális és Köznevelési Osztály vezetője

Résztvevők:

Elvárt eredmény: kiírt pályázat, pályázók száma, általuk vállalt szolgáltatás, résztvevők száma

|  |
| --- |
| **(136) Feladat: Az ágazati koncepciók társadalmi véleményezésébe bevonjuk az érintett civil szervezeteket.** |

Intézkedés módszere: A társadalmi részvétel feltételeinek biztosítása kiemelt horizontális cél. A kerületi állampolgárok, civil szervezetek, a kerületben dolgozó szervezetek, társaságok részére jelenleg is rendelkezésre áll a közvetlen részvétel lehetősége az önkormányzati tervezésben és döntéshozásban. Keressük azokat a megoldási formákat, amelyek az aktivitást ösztönzik.

Határidő: folyamatos

Felelős: Szociális és Köznevelési Osztály vezetője

Résztvevők: Informatikai referens

Elvárt eredmény: résztvevők száma, javaslatok, beérkező vélemények, észrevételek száma

**A megvalósítás pénzügyi feltételei**

A koncepcióban foglaltak megvalósításához szükséges pénzügyi forrásokat az éves költségvetésben tervezzük. Folyamatosan keressük hazai vagy uniós fejlesztési források megszerzésére kiírt pályázatokat. Minden lehetőséget kihasználunk.

**A fejlesztések és intézkedések monitoringja**

A szolgáltatástervezési koncepció gyakorlati megvalósítása a szociális és gyermekvédelmi szolgáltatások mennyiségének és minőségének, a szolgáltatások sokszínűségének fejlődését segíti. Az egyes intézkedések az egyének problémáira úgy keres megoldást, hogy teljes körű segítséget adjon az életkörülményeinek javításához.

Az intézkedések a szociális biztonság megteremtését erősítik. Kiindulási pont a prevenció, amely a kedvezőtlen, káros következményekkel járó élethelyzetek kialakulásának megelőzését jelenti. A differenciált és egyénre szabott szociális szolgáltatások szervezése biztosítja, hogy a szolgáltatások valóban a valamilyen okból hátrányos helyzetű személyekhez jussanak el.

A koncepcióban a megvalósítás nyomon követésének alapelveit és a célkitűzések megvalósulását mérő mutatókat jelöltünk meg, az elvárd eredmények címén.

Az intézkedések végrehajtása során az alábbi elvekre építünk:

Az együttműködés a különböző ágazatokhoz tartozó szakemberek között, a kerületben lévő hatóságok között, valamint a civil szervezetek és egyházak között zajlik. Valljuk, hogy az integrált szolgáltatások elősegítik a döntési lehetőséget, mind az ellátást igénylők, mind pedig a szociális szakemberek számára. A különböző gondozási formák egymásra épülése, a szervezeti struktúrák összehangolása, valamint a szolgáltatások hálózatba szerveződése az erőforrások optimális kihasználását és a hiányok pótlását teszik lehetővé. Továbbá hatékonyabban szolgálják a társadalmi integrációt és az összetartozást.

Partnerség:

A feladatok megvalósítása, nyomon követése és értékelése során biztosítani fogjuk. Az értékelések, beszámolók összefoglalóját nyilvánosságra hozzuk.

Átláthatóság:

A folyamatos értékelés segítségével tekintettel tudunk lenni a gyorsan változó külső és belső körülményekre, demográfiai és egy szociológiai trendekre. Rendszeresen vizsgáljuk a célok, a hozzákapcsolt eszköz- és indikátorrendszer összhangját a külső és belső környezet változásaival, illetve a szociális intézményrendszer alkalmasságát a célok megvalósítására.

Rugalmasság:

Az intézkedési terv végrehajtását folyamatosan ellenőrizzük és értékeljük. Az időarányos teljesítésről a ciklusban egy alkalommal beszámolunk. A monitoring eredményességét a Civil és Szociális Kerekasztal tagjai erősítik.

1. számú melléklet szociális, gyermekjóléti ellátási szerződések

|  |  |  |
| --- | --- | --- |
| **SZERZŐDŐ FÉL** | **TEVÉKENYSÉG** | **ELLÁTOTTAK SZÁMA** |
| ***Angyalföldi Református Egyházközség*** | Családgondozó szolgáltatás | szükség szerint |
| ***Angyalföldi Szociális Egyesület*** | szociális bolthálózat működtetése és megváltozott munkaképességűek foglalkoztatása | közel 4000 fő |
| ***Magyar Vöröskereszt Bp-i Szervezete*** | Hajléktalan személyek részére átmeneti szállást, éjjeli menedékhelyet, rehabilitációs intézményt működtet | igény szerint |
| ***SOS Krízis Alapítvány*** | Családok átmeneti otthonát működtet | igény szerint |
| ***Fehér Kereszt Baráti Kör*** | Gyermekjóléti alapellátásként helyettes szülői szolgáltatást nyújt | 2 férőhely |
| ***Anyaoltalmazó Alapítvány*** | Családok átmeneti otthonát működtet várandós anyák, anyák, apák és gyermekeik részére | szabad férőhelyek függvényében gondoskodik |
| ***Sotéria Alapítvány*** | Pszichiátriai betegek közösségi és nappali ellátása | igény szerint;  nappali ellátás esetén: 50 férőhelyen |
| ***Épülő Virgonc Gyermekekért Alapítvány*** | Nappali ellátás | 5 férőhely |
| ***Magyar Ökumenikus Segélyszervezet*** | Szenvedélybetegek nappali ellátását végzi | igény szerinti (min. 10 - max. 25) |
| ***Félúton Alapítvány*** | Szenvedélybetegek közösségi ellátását végzi | igény szerinti (min. 10 - max. 25) |
| ***Budapest Főváros XV. kerületi Önkormányzat*** | Sztv 65/F §-ában szabályozott Nappali ellátás | 2 férőhely |
| ***Mozgássérültek Budapesti Egyesülete*** | Támogató szolgáltatást nyújt | igény szerint |
| ***Budapest Főváros IX. kerület Ferencváros Önkormányzata*** | Gyermekek átmenti otthona ellátás 2 fő részére | 2 fő |
| ***Diótörés Alapítvány*** | Támogatott lakhatás működtetése  10 fő részére | 10 fő |
| ***Motiváció Alapítvány*** | megváltozott munkaképességüek foglalkoztatási, elhelyezkedési tanácsadás | igény szerint |
| ***ÉFOÉSZ*** | nappali ellátás  1 fő | 1 fő |
| ***Oltalom Karitatív Egyesület*** | családok átmeneti otthona | igény szerint |

2. számú melléklet az önkormányzati feladatellátás formáiról

|  |  |
| --- | --- |
| GYERMEKJÓLÉTI ELLÁTÁS | |
| Ellátás | Teljesítés |
| család- és gyermekjóléti szolgálat |  |
| család- és gyermekjóléti központ |  |
| gyermekek napközbeni ellátása/bölcsőde, családi bölcsőde |  |
| gyermekek átmeneti gondozása/ gyermekek átmeneti otthona  családok átmeneti otthona |  |

|  |  |
| --- | --- |
| SZOCIÁLIS ELLÁTÁS | |
| Ellátás | Teljesítés |
| Szociális alapszolgáltatások | |
| étkeztetés |  |
| házi segítségnyújtás |  |
| családsegítés |  |
| Nappali ellátási formák | |
| idősek nappali ellátása |  |
| nappali melegedő |  |
| fogyatékosok nappali intézménye |  |
| szenvedélybetegek nappali intézménye |  |
| pszichiátriai betegek nappali intézménye |  |
| Szociális szakosított ellátás | |
| idősek gondozóháza |  |

A 3. számú melléklet az önkormányzat és az intézmények szociális tevékenységéről szóló SWOT analízisről

|  |  |
| --- | --- |
| Erősségek | Gyengeségek |
| • az önkormányzat érzékenysége a szociális problémák iránt,  • sokszínű ellátórendszer,  • tapasztalt, jól felkészült és elkötelezett szakemberek, innovatív széleskörű szemlélettel,  megfelelő intézményi infrastrukturális ellátottság,  intézmények rugalmassága, nyitottsága a tevékenységek bővítése iránt,  • hatékony együttműködés civil szervezetekkel, egyházzal, az észlelő jelzőrendszerrel,  • kiépült szociális alapszolgáltatási rendszer . | * a szociális ellátórendszer finanszírozási nehézségei, központi költségvetési és pályázati forrás hiány, * alacsony anyagi megbecsülés és az abból adódó konfliktushelyzet, * szakmai érdekérvényesítés hiánya, * túlzott adminisztráció, * a közterületen életvitelszerűen élők esetében ellátottak és gondozottak zártsága, bizalmatlansága. |
| Lehetőségek | Veszélyek |
| • az ellátórendszer tudatos fejlesztése,  • folyamatos szakmai képzés és szupervízió lehetőségének biztosítása,  • civil szervezetek és egyházak fokozott bevonása a szociális szolgáltatásokba,  • együttműködésekből adódó kapcsolati tőke kihasználása,   * meglévő szellemi kapacitásokból, új szolgáltatások nyújtása, * a hátrányos helyzetű csoportokkal szembeni negatív attitűd megváltoztatása. | * a lakosság elöregedése, * a lakosság mentális állapotának romlása, * jogszabályi háttér gyakori változása, korlátozások, formális információ kérés, * szociális szakma társadalmilag nem elismert, * szociális szakemberhiány. |